**CYNGOR CYMUNED CRYMYCH**

**CRYMYCH COMMUNITY COUNCIL**

**Clerc/Clerk: Mrs Undeg Lewis, Bro Beca, Efailwen, Clunderwen, SA66 7UX**

[**tlewis137@btinternet.com**](mailto:tlewis137@btinternet.com) **Ffôn/Tel 01994 419696**

**Cofnodion Cyfarfod Ebrill 4ydd 2019**

Presennol Y Cynghorwyr Keith Davies,Roger Howells, Eirlys Twigg, Hywel Lewis, Derrick Rees,Arwyn Rees, Iwan Rees, Emyr Thomas,Cris Tomos, Iwan Evans a’r Clerc Undeg Lewis.

Croesawyd Tanya Horwodd o Dinas atom i’r cyfarfod. Mae ynghlwm a phrosiect Arwain (Wellbeing of future Generations).

1. **Croeso**
2. **Ymddiheiriadau** Y Cyng Dylan Sandbrook
3. **Cadarnhau cofnodion Mis Mawrth.** Y Cynghorydd Cris Tomos yn cynnig a’r Cynghorydd Hywel Lewis yn eilio eu bod yn gywir.
4. **Materion yn codi.**

Y drych yn Pentregalar wedi cael ei adnewyddu ac yn ei le. Mwy na thebyg fydd eisiau un newydd yn y dyfodol.

1. **Gohebiaeth**

Llythyr misol Paul Davies AC

Bwletin Chwarae Cymru

Un Llais Cymru Bwletin Mis Mawrth

Adroddiad Blynyddol Panel Anibynnol Cymru

Cyrsiau Sir Benfro Ebrill a Mai 2019

Penodi aelod o’r Cyngor Cymuned i’r Pwyllgor Safonau. Y Cyng Cris Tomos yn dangos diddordeb yn y swydd.

Gwahoddiad i goleg Sir Benfro ar Ebrill 14 i wrando ar Jeremy Miles AM Gweinidog Brexit yn y lywodraeth

Pwyllgor Ardal Un Llais Cymru Sir Benfro 16 Ebrill yn Neuadd y Sir, Hwlffordd

Zurich Insurance – Cae Chwarae Hermon – wedi derbyn gohebiaeth ac wedi tynnu yr offer chwarae o’r yswiriant a hefyd y Public Liability o’r offer ond y Public Liability dal ar y safle. Derbyniwyd ad-daliad o £90.03 am hyn.

Cyngor ar Bopeth Ceredigion – gofyn am gyfraniad. Cynigwyd gan y Cyng Hywel Lewis ag eiliwyd gan y Cyng Iwan Evans ein bod yn cyfrannu £50

Canolfan Oxygen Therapy Aberteifi – gofyn am gyfraniad. Cynigwyd gan y Cyng Iwan Evans ac eiliwyd gan y Cyng Cris Tomos ein bod yn cyfrannu £100

CFFI Sir Benfro – gofyn am gyfraniad. Gan ein bod yn cyfrannu i’r Clwb yn lleol penderfynnwyd ddim cyfranni.

1. **Cynllunio**

Wedi eu ganiatau yn amodol

2 Winters Cottage, Pistyll Meigan, Blaenffos

Garej y Sgwar Hermon 18/1032/PA

Wedi ei wrthod

Carreg Las, Glandwr 18/1080/PA

Newydd

Dim gwrthwynebiad i’r canlynol

Estyniad i Grug Wen, Glandwr 18/1348/PA

Hedd Anedd, Crymych 18/1314/PA

Reserved Matters Tir i’r Gogledd o Cartref, Hermon 18/1258/PA

1. **Unrhyw fater arall**

Derbyniwyd llythyr gan Ysgol Y Frenni yn gofyn am gyfraniad i fynd i Eisteddfod yr Urdd yng Nghaerdydd eleni yn dilyn ei llwyddiant yn yr Eisteddfod Sir. Cinigwyd gan y Cyng Cris Tomos ac eiliwyd gan y Cyng Derrick Rees ein bod yn cyfrannu £200. Y Cyng Eirlys Twigg yn datgan diddordeb.

Cae Chwarae Maes Meigan. Y swings wedi cael ei symud o’r safle am ei bod wedi pwdri er mwyn diogelwch. Dim cyllid ar gael ar hyn o bryd i gael rhai arall. Y Cyng Cris Tomos yn mynd i wneud ymholiadau i weld a oes rhai ail law ar gael o falle ysgolion sydd wedi cae yn y Sir.

Nodwyd gan y Cyng Roger Howells fod trigolion Hermon yn poeni am y niferoedd o

ddatblygiadau tai posib o dan yr LDP newydd. Yn arbennig ger Parc yr Eos ble mae

ffin presenol y pentref yn edrych fel bod estyniad ar y ffin. Soniwyd gan y Cyng Cris

Tomos mae ond y broses “Candidate Sites” sydd yn mynd drwy’r Cyngor Sir ar hyn o

bryd i weld ble mae angen am dai yn yr ardal a bod angen cwblhau datblygiadau o

fewn y pentref cyn ystyriad tir newydd

Golau Pentregalar dal ddim yn gweithio. Y Cyng Cris Tomos i edrych fewn i’r mater

Hewl yn wael o Sgwar Tyddin i Gapel Penygroes. Y Cyng Cris Tomos i wneud ymholiadau

Pafin o glenydd i Parc yr Eos yn wael yn Hermon a Hefyd heol Portland. Y Cyng Cris Tomos yn ymwibodol o’r sefyllfa.

Shed Dynion Hermon yn son am gael container ger y Sied bresennol.

Soniwyd am sefydlu tudalen Facebook.

Eglurodd y Cyng Cris Tomos fod cyfle i gael cystadleuaeth blodau’r haf yn ardal y Cyngor Cymuned yn y gwahanol bentrefi ac yna cael cystadleuaeth o’r enillwyr o bob pentref. Cytunwyd i’r Cyng Cris Tomos i fwrw ati.

Y Cyng Cris Tomos wedi siarad ag Alex Mason PCSO Crymych ynghlyn a Speed Watch ac yn cynnig Bore Coffi yn fisol yng Nhgrymych ac yn agored i siarad ag unrhyw un yn yr ardal.

**Cyfarfod Nesaf fydd ein Cyfarfod Blynyddol**

**Nos Iau Mai 2, 2019 yn Llyfrgell Ysgol y Preseli am 7.30 o’r gloch**